title: Εκτελεστικός κανονισμός (ΕΕ) αριθ. 1136/2013 της Επιτροπής, της 12ης Νοεμβρίου 2013 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών clothianidin, dimoxystrobin, oxamyl and pethoxamid  Κείμενο που παρουσιάζει ενδιαφέρον για τον ΕΟΧ

text:
               13.11.2013

               EL

               Επίσημη Εφημερίδα της Ευρωπαϊκής Ένωσης

               L 302/34

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1136/2013 ΤΗΣ ΕΠΙΤΡΟΠΉΣ
   της 12ης Νοεμβρίου 2013
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών clothianidin, dimoxystrobin, oxamyl and pethoxamid
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 17 πρώτο εδάφιο,
   Εκτιμώντας τα ακόλουθα:

               (1)

               Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2) ορίζει τις δραστικές ουσίες που θεωρούνται εγκεκριμένες σύμφωνα με τον κανονισμό (ΕΚ) αριθ. 1107/2009.

               (2)

               Οι εγκρίσεις των δραστικών ουσιών clothianidin, dimoxystrobin, oxamyl και pethoxamid θα λήξουν στο διάστημα μεταξύ της 31ης Ιουλίου 2016 και της 30ής Σεπτεμβρίου 2016. Έχουν υποβληθεί αιτήσεις για την ανανέωση της έγκρισης των εν λόγω δραστικών ουσιών. Δεδομένου ότι οι απαιτήσεις που προβλέπονται στον εκτελεστικό κανονισμό (ΕΕ) αριθ. 844/2012 της Επιτροπής (3) ισχύουν για τις εν λόγω δραστικές ουσίες, είναι αναγκαίο να δοθεί στους αιτούντες επαρκής χρόνος για να ολοκληρωθεί η διαδικασία ανανέωσης σύμφωνα με τον εν λόγω κανονισμό. Συνεπώς, οι εγκρίσεις αυτών των δραστικών ουσιών είναι πιθανό να λήξουν πριν από τη λήψη απόφασης σχετικά με την ανανέωσή τους. Για τον λόγο αυτό, είναι αναγκαίο να παραταθούν οι περίοδοι έγκρισής τους.

               (3)

               Ο εκτελεστικός κανονισμός (ΕΕ) αριθ. 540/2011 θα πρέπει, επομένως, να τροποποιηθεί αναλόγως.

               (4)

               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες δεν έχει υποβληθεί συμπληρωματικός φάκελος σύμφωνα με τον εκτελεστικό κανονισμό (ΕΕ) αριθ. 844/2012 εντός 30 μηνών πριν από την αντίστοιχη ημερομηνία λήξης που αναφέρεται στο παράρτημα του παρόντος κανονισμού, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή τη συντομότερη δυνατή ημερομηνία μετά τον κανονισμό.

               (5)

               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση μιας δραστικής ουσίας που αναφέρεται στο παράρτημα του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή ορίζει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία θέσης σε ισχύ του παρόντος κανονισμού, υπό τον όρο ότι η έγκριση της δραστικής ουσίας δεν ανανεώνεται, επιλέγοντας εκ των δύο την ημερομηνία που ακολουθεί χρονολογικά.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (3)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).

      ΠΑΡΑΡΤΗΜΑ
      Το μέρος Α του παραρτήματος του κανονισμού (ΕΕ) αριθ. 540/2011 τροποποιείται ως εξής:

                  1.

                  Στην έκτη στήλη (λήξη της έγκρισης), στην εγγραφή 116 (oxamyl) η ημερομηνία «31 Ιουλίου 2016» αντικαθίσταται από την ημερομηνία «31 Ιανουαρίου 2018».

                  2.

                  Στην έκτη στήλη (λήξη της έγκρισης), στην εγγραφή 121 (clothianidin) η ημερομηνία «31 Ιουλίου 2016» αντικαθίσταται από την ημερομηνία «31 Ιανουαρίου 2018».

                  3.

                  Στην έκτη στήλη (λήξη της έγκρισης), στην εγγραφή 122 (pethoxamid) η ημερομηνία «31 Ιουλίου 2016» αντικαθίσταται από την ημερομηνία «31 Ιανουαρίου 2018».

                  4.

                  Στην έκτη στήλη (λήξη της έγκρισης), στην εγγραφή 128 (dimoxystrobin) η ημερομηνία «30 Σεπτεμβρίου 2016» αντικαθίσταται από την ημερομηνία «31 Ιανουαρίου 2018».


title: Εκτελεστικός κανονισμός (ΕΕ) αριθ. 1197/2012 της Επιτροπής, της 13ης Δεκεμβρίου 2012 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών acetamiprid, α-cypermethrin, Ampelomyces quisqualis Στέλεχος: AQ 10, benalaxyl, bifenazate, bromoxynil, chlorpropham, desmedipham, etoxazole, Gliocladium catenulatum Στέλεχος: J1446, imazosulfuron, laminarin, mepanipyrim, methoxyfenozide, milbemectin, phenmedipham, Pseudomonas chlororaphis Στέλεχος: MA 342, quinoxyfen, S-metolachlor, tepraloxydim, thiacloprid, thiram και ziram Κείμενο που παρουσιάζει ενδιαφέρον για τον ΕΟΧ

text:
               14.12.2012

               EL

               Επίσημη Εφημερίδα της Ευρωπαϊκής Ένωσης

               L 342/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1197/2012 ΤΗΣ ΕΠΙΤΡΟΠΉΣ
   της 13ης Δεκεμβρίου 2012
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών acetamiprid, α-cypermethrin, Ampelomyces quisqualis Στέλεχος: AQ 10, benalaxyl, bifenazate, bromoxynil, chlorpropham, desmedipham, etoxazole, Gliocladium catenulatum Στέλεχος: J1446, imazosulfuron, laminarin, mepanipyrim, methoxyfenozide, milbemectin, phenmedipham, Pseudomonas chlororaphis Στέλεχος: MA 342, quinoxyfen, S-metolachlor, tepraloxydim, thiacloprid, thiram και ziram
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 17 πρώτο εδάφιο,
   Εκτιμώντας τα ακόλουθα:

               (1)

               Στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (2), ορίζονται οι δραστικές ουσίες που θεωρούνται εγκριθείσες δυνάμει του κανονισμού (ΕΚ) αριθ. 1107/2009.

               (2)

               Οι εγκρίσεις των δραστικών ουσιών acetamiprid, α-cypermethrin, Ampelomyces quisqualis Στέλεχος: AQ 10, benalaxyl, bifenazate, bromoxynil, chlorpropham, desmedipham, etoxazole, Gliocladium catenulatum Στέλεχος: J1446, imazosulfuron, laminarin, mepanipyrim, methoxyfenozide, milbemectin, phenmedipham, Pseudomonas chlororaphis Στέλεχος: MA 342, quinoxyfen, S-metolachlor, tepraloxydim, thiacloprid, thiram και ziram θα λήξουν στο διάστημα μεταξύ 31ης Ιουλίου 2014 και 30ής Νοεμβρίου 2015. Έχουν υποβληθεί αιτήσεις για την ανανέωση της έγκρισης των εν λόγω δραστικών ουσιών. Επειδή σε αυτές τις δραστικές ουσίες θα εφαρμοστούν οι απαιτήσεις που ορίζει ο εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (3), είναι αναγκαίο να δοθεί επαρκής χρόνος για να ολοκληρωθεί η διαδικασία ανανέωσης σύμφωνα με τον εν λόγω κανονισμό. Συνεπώς, η έγκριση αυτών των δραστικών ουσιών θα λήξει πιθανώς πριν από τη λήψη απόφασης σχετικά με την ανανέωσή τους. Για τον λόγο αυτό, είναι αναγκαίο να μετατεθεί χρονικά η λήξη των περιόδων έγκρισής τους.

               (3)

               Επομένως, είναι σκόπιμο να τροποποιηθεί αναλόγως ο εκτελεστικός κανονισμός (ΕΕ) αριθ. 540/2011.

               (4)

               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες δεν έχει υποβληθεί συμπληρωματικός φάκελος σύμφωνα με τον εκτελεστικό κανονισμό (ΕΕ) αριθ. 844/2012 κατά τους 30 μήνες πριν από την αντίστοιχη ημερομηνία λήξης που αναφέρεται στο παράρτημα του παρόντος κανονισμού, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή τη συντομότερη δυνατή ημερομηνία μετά τον κανονισμό.

               (5)

               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση μιας δραστικής ουσίας που αναφέρεται στο παράρτημα του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή ορίζει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία έκδοσης του κανονισμού, υπό τον όρο ότι η έγκριση της δραστικής ουσίας δεν ανανεώνεται, επιλέγοντας εκ των δύο την ημερομηνία που ακολουθεί χρονολογικά.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 153 της 11.6.2011, σ. 1.

      (3)  ΕΕ L 252 της 19.9.2012, σ. 26.

      ΠΑΡΑΡΤΗΜΑ
      Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:

                  1.

                  Στην έκτη στήλη (λήξη της έγκρισης) της καταχώρισης 73 (thiram), η ημερομηνία «31 Ιουλίου 2014» αντικαθίσταται από την ημερομηνία «30 Απριλίου 2017».

                  2.

                  Στην έκτη στήλη (λήξη της έγκρισης) της καταχώρισης 74 (ziram), η ημερομηνία «31 Ιουλίου 2014» αντικαθίσταται από την ημερομηνία «30 Απριλίου 2017».

                  3.

                  Στην έκτη στήλη (λήξη της έγκρισης) της καταχώρισης 82 (quinoxyfen), η ημερομηνία «31 Αυγούστου 2014» αντικαθίσταται από την ημερομηνία «30 Απριλίου 2017».

                  4.

                  Στην έκτη στήλη (λήξη της έγκρισης) της καταχώρισης 89 (Pseudomonas chlororaphis Στέλεχος: MA 342), η ημερομηνία «30 Σεπτεμβρίου 2014» αντικαθίσταται από την ημερομηνία «30 Απριλίου 2017».

                  5.

                  Στην έκτη στήλη (λήξη της έγκρισης) της καταχώρισης 90 (mepanipyrim), η ημερομηνία «30 Σεπτεμβρίου 2014» αντικαθίσταται από την ημερομηνία «30 Απριλίου 2017».

                  6.

                  Στην έκτη στήλη (λήξη της έγκρισης) της καταχώρισης 91 (acetamiprid), η ημερομηνία «31 Δεκεμβρίου 2014» αντικαθίσταται από την ημερομηνία «30 Απριλίου 2017».

                  7.

                  Στην έκτη στήλη (λήξη της έγκρισης) της καταχώρισης 92 (thiacloprid), η ημερομηνία «31 Δεκεμβρίου 2014» αντικαθίσταται από την ημερομηνία «30 Απριλίου 2017».

                  8.

                  Στην έκτη στήλη (λήξη της έγκρισης) της καταχώρισης 78 (chlorpropham), η ημερομηνία «31 Ιανουαρίου 2015» αντικαθίσταται από την ημερομηνία «31 Ιουλίου 2017».

                  9.

                  Στην έκτη στήλη (λήξη της έγκρισης) της καταχώρισης 83 (α-Cypermethrin), η ημερομηνία «28 Φεβρουαρίου 2015» αντικαθίσταται από την ημερομηνία «31 Ιουλίου 2017».

                  10.

                  Στην έκτη στήλη (λήξη της έγκρισης) της καταχώρισης 84 (benalaxyl), η ημερομηνία «28 Φεβρουαρίου 2015» αντικαθίσταται από την ημερομηνία «31 Ιουλίου 2017».

                  11.

                  Στην έκτη στήλη (λήξη της έγκρισης) της καταχώρισης 85 (bromoxynil), η ημερομηνία «28 Φεβρουαρίου 2015» αντικαθίσταται από την ημερομηνία «31 Ιουλίου 2017».

                  12.

                  Στην έκτη στήλη (λήξη της έγκρισης) της καταχώρισης 86 (desmedipham), η ημερομηνία «28 Φεβρουαρίου 2015» αντικαθίσταται από την ημερομηνία «31 Ιουλίου 2017».

                  13.

                  Στην έκτη στήλη (λήξη της έγκρισης) της καταχώρισης 88 (phenmedipham), η ημερομηνία «28 Φεβρουαρίου 2015» αντικαθίσταται από την ημερομηνία «31 Ιουλίου 2017».

                  14.

                  Στην έκτη στήλη (λήξη της έγκρισης) της καταχώρισης 93 (Ampelomyces quisqualis Στέλεχος: AQ 10), η ημερομηνία «31 Μαρτίου 2015» αντικαθίσταται από «31 Ιουλίου 2017».

                  15.

                  Στην έκτη στήλη (λήξη της έγκρισης) της καταχώρισης 94 (imazosulfuron), η ημερομηνία «31 Μαρτίου 2015» αντικαθίσταται από την ημερομηνία «31 Ιουλίου 2017».

                  16.

                  Στην έκτη στήλη (λήξη της έγκρισης) της καταχώρισης 95 (laminarin), η ημερομηνία «31 Μαρτίου 2015» αντικαθίσταται από την ημερομηνία «31 Ιουλίου 2017».

                  17.

                  Στην έκτη στήλη (λήξη της έγκρισης) της καταχώρισης 96 (methoxyfenozide), η ημερομηνία «31 Μαρτίου 2015» αντικαθίσταται από την ημερομηνία «31 Ιουλίου 2017».

                  18.

                  Στην έκτη στήλη (λήξη της έγκρισης) της καταχώρισης 97 (S-metolachlor), η ημερομηνία «31 Μαρτίου 2015» αντικαθίσταται από την ημερομηνία «31 Ιουλίου 2017».

                  19.

                  Στην έκτη στήλη (λήξη της έγκρισης) της καταχώρισης 98 (Gliocladium catenulatum Στέλεχος: J1446), η ημερομηνία «31 Μαρτίου 2015» αντικαθίσταται από την ημερομηνία «31 Ιουλίου 2017».

                  20.

                  Στην έκτη στήλη (λήξη της έγκρισης) της καταχώρισης 99 (etoxazole), η ημερομηνία «31 Μαΐου 2015» αντικαθίσταται από την ημερομηνία «31 Ιουλίου 2017».

                  21.

                  Στην έκτη στήλη (λήξη της έγκρισης) της καταχώρισης 100 (tepraloxydim), η ημερομηνία «31 Μαΐου 2015» αντικαθίσταται από την ημερομηνία «31 Ιουλίου 2017».

                  22.

                  Στην έκτη στήλη (λήξη της έγκρισης) της καταχώρισης 109 (bifenazate), η ημερομηνία «30 Νοεμβρίου 2015» αντικαθίσταται από την ημερομηνία «31 Ιουλίου 2017».

                  23.

                  Στην έκτη στήλη (λήξη της έγκρισης) της καταχώρισης 110 (milbemectin), η ημερομηνία «30 Νοεμβρίου 2015» αντικαθίσταται από την ημερομηνία «31 Ιουλίου 2017».


title: Εκτελεστικός κανονισμός (ΕΕ) αριθ. 666/2012 της Επιτροπής, της 20ής Ιουλίου 2012 , για την τροποποίηση των κανονισμών (ΕΚ) αριθ. 2092/2004, (ΕΚ) αριθ. 793/2006, (ΕΚ) αριθ. 1914/2006, (ΕΚ) αριθ. 1120/2009, (ΕΚ) αριθ. 1121/2009, (ΕΚ) αριθ. 1122/2009, (ΕΕ) αριθ. 817/2010 και (ΕΕ) αριθ. 1255/2010 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών και των καθεστώτων άμεσης στήριξης για τους γεωργούς

text:
               21.7.2012

               EL

               Επίσημη Εφημερίδα της Ευρωπαϊκής Ένωσης

               L 194/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 666/2012 ΤΗΣ ΕΠΙΤΡΟΠΉΣ
   της 20ής Ιουλίου 2012
   για την τροποποίηση των κανονισμών (ΕΚ) αριθ. 2092/2004, (ΕΚ) αριθ. 793/2006, (ΕΚ) αριθ. 1914/2006, (ΕΚ) αριθ. 1120/2009, (ΕΚ) αριθ. 1121/2009, (ΕΚ) αριθ. 1122/2009, (ΕΕ) αριθ. 817/2010 και (ΕΕ) αριθ. 1255/2010 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών και των καθεστώτων άμεσης στήριξης για τους γεωργούς
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 192 παράγραφος 2, σε συνδυασμό με το άρθρο 4,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (2), και ιδίως το άρθρο 142ιζ,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (3) θεσπίζει κοινούς κανόνες για την κοινοποίηση πληροφοριών και εγγράφων από τις αρμόδιες αρχές των κρατών μελών στην Επιτροπή. Οι κανόνες αυτοί καλύπτουν ιδίως την υποχρέωση των κρατών μελών να χρησιμοποιούν πληροφοριακά συστήματα που διατίθενται από την Επιτροπή και την επικύρωση των δικαιωμάτων πρόσβασης των αρχών ή των μεμονωμένων ατόμων που επιτρέπεται να διαβιβάζουν κοινοποιήσεις. Επιπλέον, ο κανονισμός αυτός καθορίζει τις κοινές αρχές που εφαρμόζονται στα πληροφοριακά συστήματα, ώστε να υπάρχει εγγύηση για τη διαχρονική γνησιότητα, την ακεραιότητα και το ευανάγνωστο των εγγράφων και εξασφαλίζει την προστασία των προσωπικών δεδομένων.

               (2)

               Δυνάμει του κανονισμού (ΕΚ) αριθ. 792/2009 η υποχρέωση χρησιμοποίησης των πληροφοριακών συστημάτων σύμφωνα με τον εν λόγω κανονισμό πρέπει να προβλέπεται στους κανονισμούς που θεσπίζουν την ειδική υποχρέωση κοινοποίησης.

               (3)

               Η Επιτροπή ανέπτυξε πληροφοριακό σύστημα που επιτρέπει την ηλεκτρονική διαχείριση των εγγράφων και των διαδικασιών στο πλαίσιο των δικών της εσωτερικών διαδικασιών εργασίας και των σχέσεών της με τις αρχές που εμπλέκονται στην κοινή γεωργική πολιτική.

               (4)

               Θεωρείται ότι διάφορες υποχρεώσεις κοινοποίησης μπορούν να εκπληρωθούν μέσω του εν λόγω συστήματος σύμφωνα με τον κανονισμό (ΕΚ) αριθ. 792/2009, ιδίως εκείνες που προβλέπονται στους κανονισμούς της Επιτροπής (ΕΚ) αριθ. 2092/2004 της Επιτροπής, της 8ης Δεκεμβρίου 2004, σχετικά με τη θέσπιση λεπτομερών κανόνων εφαρμογής για δασμολογική ποσόστωση εισαγωγής αποξηραμένου βοείου κρέατος καταγωγής Ελβετίας (4), (ΕΚ) αριθ. 793/2006, της 12ης Απριλίου 2006, για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 247/2006 του Συμβουλίου περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης (5), (ΕΚ) αριθ. 1914/2006, της 20ής Δεκεμβρίου 2006, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1405/2006 του Συμβουλίου σχετικά με τον καθορισμό ειδικών μέτρων για τη γεωργία στα μικρά νησιά του Αιγαίου (6), (ΕΚ) αριθ. 1120/2009, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο ΙΙΙ του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (7), (ΕΚ) αριθ. 1121/2009, της 29ης Οκτωβρίου 2009, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά τα καθεστώτα στήριξης για τους γεωργούς που προβλέπονται στους τίτλους IV και V (8), (ΕΚ) αριθ. 1122/2009, της 30 Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (9), (ΕΕ) αριθ. 817/2010, της 16ης Σεπτεμβρίου 2010, για καθορισμό των λεπτομερειών εφαρμογής με βάση τον κανονισμό (ΕΚ) αριθ. 1234/2007 του Συμβουλίου, όσον αφορά τις απαιτήσεις για τη χορήγηση επιστροφών κατά την εξαγωγή σε σχέση με την καλή μεταχείριση των ζωντανών βοοειδών κατά τη μεταφορά (10), (ΕΕ) αριθ. 1255/2010, της22ας Δεκεμβρίου 2010, για καθορισμό των λεπτομερειών εφαρμογής των δασμολογικών ποσοστώσεων εισαγωγής για τα προϊόντα κρέατος «baby beef» καταγωγής Βοσνίας και Ερζεγοβίνης, Κροατίας, Πρώην Γιουγκοσλαβικής Δημοκρατίας της Μακεδονίας, Μαυροβουνίου και Σερβίας (11).

               (5)

               Με στόχο την αποτελεσματική διαχείριση και λαμβανομένης υπόψη της αποκτηθείσας πείρας ορισμένες κοινοποιήσεις θα πρέπει είτε να απλοποιηθούν και να διευκρινιστεί το περιεχόμενό τους είτε να καταργηθούν στους κανονισμούς αυτούς.

               (6)

               Ως εκ τούτου, πρέπει να τροποποιηθούν ανάλογα οι κανονισμοί (ΕΚ) αριθ. 2092/2004, (ΕΚ) αριθ. 793/2006, (ΕΚ) αριθ. 1914/2006, (ΕΚ) αριθ. 1120/2009, (ΕΚ) αριθ. 1121/2009, (ΕΚ) αριθ. 1122/2009, (ΕΕ) αριθ. 817/2011 και (ΕΕ) αριθ. 1255/2010.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων και της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2092/2004 τροποποιείται ως εξής:

               (1)

               Στο άρθρο 7α, οι παράγραφοι 2 και 3 αντικαθίστανται από το ακόλουθο κείμενο:
               «2.   Τα κράτη μέλη κοινοποιούν την Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία σύμφωνα με το άρθρο 4 του κανονισμού (ΕΚ) αριθ. 1301/2006.
               3.   Οι κοινοποιήσεις που αναφέρονται στην παράγραφο 1 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (12) και χρησιμοποιούνται οι κατηγορίες προϊόντων που αναφέρονται στο παράρτημα V του κανονισμού (ΕΚ) αριθ. 382/2008.

               (2)

               Τα παραρτήματα IV, V και VI απαλείφονται.

         Άρθρο 2
   Ο κανονισμός (ΕΚ) αριθ. 793/2006 τροποποιείται ως εξής:

               (1)

               Στο άρθρο 47 προστίθεται η ακόλουθη παράγραφος 3:
               «3.   Οι κοινοποιήσεις που αναφέρονται στο παρόν άρθρο πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (13).

               (2)

               Στο άρθρο 48 προστίθεται η ακόλουθη παράγραφος 3:
               «3.   Οι κοινοποιήσεις και οι εκθέσεις που αναφέρονται στο άρθρο 28 παράγραφοι 1 και 2 του κανονισμού (ΕΚ) αριθ. 247/2006 πραγματοποιούνται και υποβάλλονται σύμφωνα με τον κανονισμό (ΕΚ) αριθ. 792/2009.»

         Άρθρο 3
   Ο κανονισμός (ΕΚ) αριθ. 1914/2006 τροποποιείται ως εξής:

               (1)

               Στο άρθρο 32 προστίθεται η ακόλουθη παράγραφος 3:
               «3.   Οι κοινοποιήσεις που αναφέρονται στο παρόν άρθρο πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (14).

               (2)

               Στο άρθρο 33 προστίθεται η ακόλουθη παράγραφος 3:
               «3.   Οι κοινοποιήσεις και οι εκθέσεις που αναφέρονται στο άρθρο 17 παράγραφοι 1 και 2 του κανονισμού (ΕΚ) αριθ. 1405/2006 πραγματοποιούνται και υποβάλλονται σύμφωνα με τον κανονισμό (ΕΚ) αριθ. 792/2009.»

         Άρθρο 4
   Στον κανονισμό (ΕΚ) αριθ. 1120/2009 παρεμβάλλεται το ακόλουθο άρθρο 51α:

      «Άρθρο 51a
      Οι κοινοποιήσεις που αναφέρονται στον παρόντα κανονισμό, με εξαίρεση το άρθρο 51 παράγραφος 4, πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (15).
      Οι κοινοποιήσεις που αναφέρονται στο άρθρο 51 παράγραφος 3 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής μόνο από την 1η Ιανουαρίου 2013.

   Άρθρο 5
   Ο κανονισμός (ΕΚ) αριθ. 1121/2009 τροποποιείται ως εξής:

               (1)

               Το άρθρο 4 παράγραφος 1 τροποποιείται ως εξής:

                           α)

                           στο στοιχείο α) σημείο i), η πρώτη, δεύτερη και τρίτη περίπτωση απαλείφονται,

                           β)

                           το στοιχείο β) απαλείφεται,

                           γ)

                           το στοιχείο γ) τροποποιείται ως εξής:

                                       i)

                                       στο σημείο i), η πρώτη και δεύτερη περίπτωση απαλείφονται,

                                       ii)

                                       το σημείο ii) απαλείφεται,

                           δ)

                           τα στοιχεία δ) και ε) απαλείφονται.

               (2)

               Παρεμβάλλεται το ακόλουθο άρθρο 94α:
               «Άρθρο 94a
               Οι κοινοποιήσεις που αναφέρονται στον παρόντα κανονισμό πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (16).

         Άρθρο 6
   Στο άρθρο 84 του κανονισμού (ΕΚ) αριθ. 1122/2009 η παράγραφος 6 αντικαθίσταται από το ακόλουθο κείμενο:

      «6.   Οι κοινοποιήσεις που αναφέρονται στο άρθρο 40 και στις παραγράφους 2 και 5 του παρόντος άρθρου πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (17).

   Άρθρο 7
   Στο άρθρο 8 του κανονισμού (ΕΕ) αριθ. 817/2010 προστίθεται η ακόλουθη παράγραφος:

      «Οι κοινοποιήσεις που αναφέρονται στο παρόν άρθρο πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (18).

   Άρθρο 8
   Ο κανονισμός (ΕΕ) αριθ. 1255/2010 τροποποιείται ως εξής:

               (1)

               Στο άρθρο 8, οι παράγραφοι 2 και 3 αντικαθίστανται από το ακόλουθο κείμενο:
               «2.   Τα κράτη μέλη κοινοποιούν στην Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία σύμφωνα με το άρθρο 4 του κανονισμού (ΕΚ) αριθ. 1301/2006.
               3.   Οι κοινοποιήσεις που αναφέρονται στην παράγραφο 1 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (19) και χρησιμοποιούνται οι κατηγορίες προϊόντων που αναφέρονται στο παράρτημα V του κανονισμού (ΕΚ) αριθ. 382/2008.

               (2)

               Τα παραρτήματα VIII, IX και X απαλείφονται.

         Άρθρο 9
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 16 Αυγούστου 2012. Ωστόσο, τα άρθρα 1 και 8 εφαρμόζονται από την 1η Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 30 της 31.1.2009, σ. 16.

      (3)  ΕΕ L 228 της 1.9.2009, σ. 3.

      (4)  ΕΕ L 362 της 9.12.2004, σ. 4.

      (5)  ΕΕ L 145 της 31.5.2006, σ. 1.

      (6)  ΕΕ L 365 της 21.12.2006, σ. 64.

      (7)  ΕΕ L 316 της 2.12.2009, σ. 1.

      (8)  ΕΕ L 316 της 2.12.2009, σ. 27.

      (9)  ΕΕ L 316 της 2.12.2009, σ. 65.

      (10)  ΕΕ L 245 της 17.9.2010, σ. 16.

      (11)  ΕΕ L 342 της 28.12.2010, σ. 1.

      (12)  ΕΕ L 228 της 1.9.2009, σ. 3.»

      (13)  ΕΕ L 228 της 1.9.2009, σ. 3.»

      (14)  ΕΕ L 228 της 1.9.2009, σ. 3.»

      (15)  ΕΕ L 228 της 1.9.2009, σ. 3.»

      (16)  ΕΕ L 228 της 1.9.2009, σ. 3.»

      (17)  ΕΕ L 228 της 1.9.2009, σ. 3.»

      (18)  ΕΕ L 228 της 1.9.2009, σ. 3.»

      (19)  ΕΕ L 228 της 1.9.2009, σ. 3.»


title: Εκτελεστικός κανονισμός (ΕΕ) αριθ. 705/2011 της Επιτροπής, της 20ής Ιουλίου 2011 , για την έγκριση της δραστικής ουσίας imazalil, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               21.7.2011

               EL

               Επίσημη Εφημερίδα της Ευρωπαϊκής Ένωσης

               L 190/43

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 705/2011 ΤΗΣ ΕΠΙΤΡΟΠΉΣ
   της 20ής Ιουλίου 2011
   για την έγκριση της δραστικής ουσίας imazalil, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο β) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) εφαρμόζεται στις δραστικές ουσίες που αναφέρονται στο παράρτημα I του κανονισμού (ΕΚ) αριθ. 737/2007 της Επιτροπής, της 27ης Ιουνίου 2007, για τη θέσπιση της διαδικασίας ανανέωσης της καταχώρισης μιας πρώτης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (3), αναφορικά με τη διαδικασία και τις προϋποθέσεις έγκρισης. Το imazalil περιλαμβάνεται στο παράρτημα I του κανονισμού (ΕΚ) αριθ. 737/2007.

               (2)

               Η έγκριση του imazalil, όπως αναφέρεται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, για την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου αναφορικά με τον κατάλογο των εγκεκριμένων δραστικών ουσιών (4), λήγει στις 31 Δεκεμβρίου 2011. Σύμφωνα με το άρθρο 4 του κανονισμού (ΕΚ) αριθ. 737/2007 υποβλήθηκε κοινοποίηση για την ανανέωση της καταχώρισης του imazalil στο παράρτημα I της οδηγίας 91/414/ΕΟΚ εντός της χρονικής περιόδου που προβλέπεται στο εν λόγω άρθρο.

               (3)

               Η κοινοποίηση αυτή κρίθηκε αποδεκτή με την απόφαση 2008/656/ΕΚ της Επιτροπής, της 28ης Ιουλίου 2008, για το αποδεκτό των κοινοποιήσεων σχετικά με την ανανέωση της καταχώρισης των δραστικών ουσιών azimsulfuron, azoxystrobin, fluroxypyr, imazalil, kresoxim-methyl, prohexadion-calcium και spiroxamin στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των κοινοποιούντων (5).

               (4)

               Εντός της προθεσμίας που προβλέπεται στο άρθρο 6 του κανονισμού (ΕΚ) αριθ. 737/2007, ο κοινοποιών υπέβαλε τα στοιχεία που απαιτούνται σύμφωνα με το εν λόγω άρθρο, συνοδευόμενα από επεξηγήσεις σχετικά με τη χρησιμότητα κάθε νέας υποβληθείσας μελέτης.

               (5)

               Το κράτος μέλος-εισηγητής εκπόνησε έκθεση αξιολόγησης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 9 Ιουνίου 2009. Εκτός από την αξιολόγηση της δραστικής ουσίας, η εν λόγω έκθεση περιλαμβάνει κατάλογο των μελετών στις οποίες βασίστηκε το κράτος μέλος-εισηγητής για την αξιολόγησή του.

               (6)

               Η Αρχή γνωστοποίησε την έκθεση αξιολόγησης στον κοινοποιούντα και σε όλα τα κράτη μέλη, ενώ διαβίβασε τα σχόλια που έλαβε στην Επιτροπή. Η Αρχή δημοσιοποίησε επίσης την έκθεση αξιολόγησης στο ευρύ κοινό.

               (7)

               Ύστερα από αίτημα της Επιτροπής, η έκθεση αξιολόγησης εξετάστηκε από ομοτίμους από τα κράτη μέλη και την Αρχή. Στις 4 Μαρτίου 2010 η Αρχή υπέβαλε στην Επιτροπή τα συμπεράσματά της όσον αφορά την εξέταση από ομοτίμους της εκτίμησης κινδύνου σχετικά με το imazalil (6). Η έκθεση αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 17 Ιουνίου 2011 με τη μορφή έκθεσης επανεξέτασης της Επιτροπής για την ουσία imazalil.

               (8)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν Imazalil μπορεί να αναμένεται ότι θα συνεχίσουν να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και παρουσιάστηκαν λεπτομερώς στην έκθεση επανεξέτασης της Επιτροπής. Επομένως, θεωρείται σκόπιμο να εγκριθεί το imazalil.

               (9)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 αυτού και με βάση τις τρέχουσες επιστημονικές και τεχνικές γνώσεις, είναι, εντούτοις, απαραίτητο να συμπεριληφθούν ορισμένοι όροι και περιορισμοί που δεν προβλέπονται στην πρώτη καταχώριση στο παράρτημα I της οδηγίας 91/414/ΕΟΚ.

               (10)

               Με βάση την έκθεση επανεξέτασης όπου υποστηρίζεται η άποψη για χαμηλότερο επίπεδο καθαρότητας σε σύγκριση με το επίπεδο που αναφέρεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής και λαμβάνοντας υπόψη ότι δεν υπάρχει παρουσία σημαντικών από τοξικολογική ή οικοτοξικολογική άποψη προσμείξεων, το επίπεδο καθαρότητας πρέπει να τροποποιηθεί.

               (11)

               Από τα νέα στοιχεία που υποβλήθηκαν προκύπτει ότι το imazalil και τα προϊόντα αποικοδόμησής του στα εδαφικά και στα επιφανειακά υδάτινα συστήματα ενδέχεται να περικλείουν κινδύνους για τους μικροοργανισμούς του εδάφους και για τους υδρόβιους οργανισμούς, ότι πρέπει να επιβεβαιωθεί η αμελητέα έκθεση των υπόγειων υδάτων, καθώς και ότι χρειάζεται περαιτέρω διερεύνηση για τη φύση των καταλοίπων σε επεξεργασμένα προϊόντα. Με την επιφύλαξη της τελικής απόφασης έγκρισης του imazalil, ενδείκνυται, ειδικότερα, να ζητηθούν περαιτέρω επιβεβαιωτικές πληροφορίες.

               (12)

               Θα πρέπει να δοθεί ένα εύλογο χρονικό περιθώριο πριν από την έγκριση, ώστε να καταστεί δυνατό στα κράτη μέλη και τις ενδιαφερόμενες πλευρές να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (13)

               Με την επιφύλαξη των υποχρεώσεων που προβλέπονται από τον κανονισμό (ΕΚ) αριθ. 1107/2009 ως συνέπεια της έγκρισης, λαμβάνοντας υπόψη την ειδική κατάσταση που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009, θα πρέπει εντούτοις να ισχύσει το εξής. Στα κράτη μέλη θα πρέπει να δοθεί περίοδος έξι μηνών μετά την έγκριση για να επανεξετάσουν την έγκριση προϊόντων φυτοπροστασίας που περιέχουν imazalil. Τα κράτη μέλη θα πρέπει, ανάλογα με την περίπτωση, να διαφοροποιήσουν, να αντικαταστήσουν ή να αποσύρουν τις εγκρίσεις. Κατά παρέκκλιση από την εν λόγω προθεσμία, θα πρέπει να προβλεφθεί μεγαλύτερη προθεσμία για την υποβολή και αξιολόγηση της επικαιροποίησης του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ κάθε φυτοπροστατευτικού προϊόντος για κάθε προβλεπόμενη χρήση σύμφωνα με τις ενιαίες αρχές.

               (14)

               Η εμπειρία που αποκτήθηκε από προηγούμενες καταχωρίσεις στο παράρτημα I της οδηγίας 91/414/ΕΟΚ δραστικών ουσιών οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (7) έχει δείξει ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε στοιχεία. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί έως σήμερα για την τροποποίηση του παραρτήματος I της εν λόγω οδηγίας ή των κανονισμών για τη σύγκριση δραστικών ουσιών..

               (15)

               Σύμφωνα με το άρθρο 13 παράγραφος 4 του κανονισμού (ΕΕ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί ανάλογα.

               (16)

               Για λόγους σαφήνειας, η οδηγία 2010/57/ΕΕ της Επιτροπής, της 26ης Αυγούστου 2010, για τροποποίηση του παραρτήματος I της οδηγίας 91/414/ΕΟΚ του Συμβουλίου με σκοπό την ανανέωση της καταχώρισης του imazalil ως δραστικής ουσίας (8) θα πρέπει να καταργηθεί.

               (17)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία imazalil, όπως διευκρινίζεται στο παράρτημα I, εγκρίνεται με την προϋπόθεση εφαρμογής των όρων που προβλέπονται στο εν λόγω παράρτημα.
   Άρθρο 2
   Επαναξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, κατά περίπτωση, τις ισχύουσες άδειες φυτοπροστατευτικών προϊόντων που περιέχουν την ουσία imazalil ως δραστική ουσία έως τις 30 Ιουνίου 2012.
   Έως την ημερομηνία αυτή, εξακριβώνουν, ιδίως, ότι πληρούνται οι όροι του παραρτήματος I του εν λόγω κανονισμού, με εξαίρεση εκείνων που αναφέρονται στο μέρος Β της στήλης περί ειδικών διατάξεων του εν λόγω παραρτήματος και ότι ο κάτοχος της άδειας διαθέτει ή έχει πρόσβαση σε φάκελο που πληροί τις απαιτήσεις που παραρτήματος II της οδηγίας 91/414/ΕΟΚ σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει imazalil, είτε ως μόνη δραστική ουσία είτε μαζί με άλλες δραστικές ουσίες που έχουν περιληφθεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 31 Δεκεμβρίου 2011 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη το μέρος B της στήλης περί ειδικών διατάξεων στο παράρτημα I του εν λόγω κανονισμού. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Ύστερα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει imazalil ως τη μόνη δραστική ουσία, τροποποιούν ή ανακαλούν, κατά περίπτωση, την έγκριση έως τις 31 Δεκεμβρίου 2015 το αργότερο· ή

               β)

               στην περίπτωση προϊόντος που περιέχει imazalil ως δραστική ουσία σε συνδυασμό με άλλες δραστικές ουσίες, τροποποιούν ή ανακαλούν, ανάλογα με την περίπτωση, την έγκριση έως τις 31 Δεκεμβρίου 2015 ή έως την ημερομηνία που έχει οριστεί για τέτοιου είδους τροποποίηση ή ανάκληση στη σχετική πράξη ή στις σχετικές πράξεις για την προσθήκη της εν λόγω ουσίας ή των εν λόγω ουσιών στο παράρτημα I της οδηγίας 91/414/ΕΟΚ, ή για την έγκριση της εν λόγω ουσίας ή ουσιών, ανάλογα με το ποια ημερομηνία είναι μεταγενέστερη.

         Άρθρο 3
   Τροποποιήσεις στον εκτελεστικό κανονισμό (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Κατάργηση
   Η οδηγία 2011/57/ΕΕ καταργείται.
   Άρθρο 5
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 169 της 29.6.2007, σ. 10.

      (4)  ΕΕ L 153 της 11.6.2011, σ. 1.

      (5)  ΕΕ L 214 της 9.8.2008, σ. 70.

      (6)  Ευρωπαϊκή Αρχή για την Ασφάλεια των Τροφίμων: Συμπεράσματα σχετικά με την επιστημονική επανεξέταση της εκτίμησης του κινδύνου από φυτοπροστατευτικά προϊόντα όσον αφορά τη δραστική ουσία imazalil κατόπιν αιτήματος της Ευρωπαϊκής Επιτροπής. EFSA Journal 2010, 8(3):1526.

      (7)  ΕΕ L 366 της 15.12.1992, σ. 10.

      (8)  ΕΕ L 225 της 27.8.2010, σ. 5.

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικές διατάξεις

                  Imazalil
                  Αριθ. CAS 35554-44-0
                  73790-28-0 (αντικαταστάθηκε)
                  Αριθ. CIPAC 335

                  (RS)-1-(β-αλλυλοξυ-2,4-διχλωροφαιναιθυλ)ιμιδαζόλιο ή διχλωροφαιναιθυλ)ιμιδαζόλιο
                  ή
                  αλλυλο (RS)-1-(2,4-διχλωροφαινυλ)-2-ιμιδαζολ-1- υλαιθυλο αιθέρας

                  ≥ 950 g/kg

                  1η Ιανουαρίου 2012

                  31 Δεκεμβρίου 2021

                  ΜΕΡΟΣ Α
                  Επιτρέπεται να χρησιμοποιείται μόνον ως μυκητοκτόνο.
                  ΜΕΡΟΣ Β
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης επανεξέτασης για το imazalil και ιδίως των παραρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 17 Ιουνίου 2011.
                  Κατά τη συνολική αυτή αξιολόγηση τα κράτη μέλη:

                              1.

                              πρέπει να δίνουν ιδιαίτερη προσοχή στο γεγονός ότι οι προδιαγραφές της τεχνικά καθαρής δραστικής ουσίας, όπως παρασκευάζεται για το εμπόριο, πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές της τεχνικά καθαρής δραστικής ουσίας·

                              2.

                              πρέπει να δίνουν ιδιαίτερη προσοχή στην οξεία έκθεση των καταναλωτών μέσω της διατροφής, ενόψει μελλοντικών αναθεωρήσεων των ανωτάτων ορίων υπολειμμάτων·

                              3.

                              πρέπει να δίνουν ιδιαίτερη προσοχή στην ασφάλεια των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης·

                              4.

                              να εξασφαλίσουν ότι εφαρμόζονται κατάλληλες πρακτικές διαχείρισης αποβλήτων για τον χειρισμό του απόβλητου διαλύματος που απομένει μετά την εφαρμογή, όπως το νερό που χρησιμοποιείται για τον καθαρισμό του συστήματος καταιονισμού και η απόρριψη των αποβλήτων της επεξεργασίας. Πρόληψη οποιασδήποτε τυχαίας διαφυγής του διαλύματος για τον ψεκασμό. Τα κράτη μέλη που επιτρέπουν την έκλυση λυμάτων στο αποχετευτικό δίκτυο πρέπει να εξασφαλίζουν ότι έχει διενεργηθεί εκτίμηση τοπικού κινδύνου·

                              5.

                              πρέπει να δίνουν ιδιαίτερη προσοχή στον κίνδυνο για τους υδρόβιους οργανισμούς και τους μικροοργανισμούς του εδάφους και στον μακροπρόθεσμο κίνδυνο για τα κοκκοφάγα πτηνά και θηλαστικά.

                        Οι όροι έγκρισης περιλαμβάνουν, κατά περίπτωση, μέτρα άμβλυνσης του κινδύνου.
                  Ο κοινοποιών υποβάλλει επιβεβαιωτικά στοιχεία αναφορικά με:

                              α)

                              την πορεία αποικοδόμησης του imazalil στο έδαφος και στα επιφανειακά υδάτινα συστήματα·

                              β)

                              τα περιβαλλοντικά δεδομένα προς υποστήριξη των διαχειριστικών μέτρων που πρέπει να λάβουν τα κράτη μέλη για να διασφαλίσουν ότι η έκθεση των υπόγειων υδάτων είναι αμελητέα·

                              γ)

                              τη μελέτη υδρόλυσης με σκοπό τη διερεύνηση της φύσης των καταλοίπων σε επεξεργασμένα προϊόντα.

                        Ο κοινοποιών υποβάλει τα εν λόγω στοιχεία στα κράτη μέλη, στην Επιτροπή και στην Αρχή έως τις 31 Δεκεμβρίου 2013.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση επανεξέτασης

      ΠΑΡΑΡΤΗΜΑ II
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται ως εξής:

                  1.

                  Στο μέρος A, η καταχώριση σχετικά με την ουσία Imazalil διαγράφεται.

                  2.

                  Στο μέρος Β προστίθεται η ακόλουθη καταχώριση:

                              Κοινή ονομασία, αριθμοί ταυτοποίησης

                              Ονομασία IUPAC

                              Καθαρότητα (1)

                              Ημερομηνία έγκρισης

                              Λήξη της έγκρισης

                              Ειδικές διατάξεις

                              «5

                              Imazalil
                              Αριθ. CAS 35554-44-0
                              73790-28-0 (αντικαταστάθηκε)
                              Αριθ. CIPAC 335

                              (RS)-1-(β-αλλυλοξυ-2,4-διχλωροφαιναιθυλ)ιμιδαζόλιο
                              ή
                              αλλυλο (RS)-1-(2,4-διχλωροφαινυλ)-2-ιμιδαζολ-1- υλαιθυλο αιθέρας

                              ≥ 950 g/kg

                              1η Ιανουαρίου 2012

                              31 Δεκεμβρίου 2021

                              ΜΕΡΟΣ Α
                              Επιτρέπεται να χρησιμοποιείται μόνον ως μυκητοκτόνο.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης επανεξέταςσης για το imazalil, και ιδίως των παραρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 17 Ιουνίου 2011.
                              Κατά τη συνολική αυτή αξιολόγηση τα κράτη μέλη:

                                          1.

                                          πρέπει να δίνουν ιδιαίτερη προσοχή στο γεγονός ότι οι προδιαγραφές της τεχνικά καθαρής δραστικής ουσίας, όπως παρασκευάζεται για το εμπόριο, πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας πρέπει να συγκρίνεται και να επαληθεύεται ως προς τις εν λόγω προδιαγραφές της τεχνικά καθαρής δραστικής ουσίας·

                                          2.

                                          πρέπει να δίνουν ιδιαίτερη προσοχή στην οξεία έκθεση των καταναλωτών μέσω της διατροφής, ενόψει μελλοντικών αναθεωρήσεων των ανωτάτων ορίων καταλοίπων·

                                          3.

                                          πρέπει να δίνουν ιδιαίτερη προσοχή στην ασφάλεια των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας και μέτρα άμβλυνσης του κινδύνου για τη μείωση της έκθεσης·

                                          4.

                                          να εξασφαλίζουν ότι εφαρμόζονται κατάλληλες πρακτικές διαχείρισης αποβλήτων για τον χειρισμό του απόβλητου διαλύματος που απομένει μετά την εφαρμογή, όπως το νερό που χρησιμοποιείται για τον καθαρισμό του συστήματος καταιονισμού και η απόρριψη των αποβλήτων της επεξεργασίας. Πρόληψη οποιασδήποτε τυχαίας διαφυγής του διαλύματος για τον ψεκασμό. Τα κράτη μέλη που επιτρέπουν την έκλυση λυμάτων στο αποχετευτικό δίκτυο πρέπει να εξασφαλίζουν ότι έχει διενεργηθεί εκτίμηση τοπικού κινδύνου·

                                          5.

                                          πρέπει να δίνουν ιδιαίτερη προσοχή στον κίνδυνο για τους υδρόβιους οργανισμούς και τους μικροοργανισμούς του εδάφους και στον μακροπρόθεσμο κίνδυνο για τα κοκκοφάγα πτηνά και θηλαστικά.

                                    Οι όροι έγκρισης περιλαμβάνουν, κατά περίπτωση, μέτρα άμβλυνσης του κινδύνου.
                              Ο κοινοποιών υποβάλει επιβαιβεωτικές πληροφορίες σχετικά με:

                                          α)

                                          την πορεία αποικοδόμησης του imazalil στα εδαφικά και στα επιφανειακά υδάτινα συστήματα·

                                          β)

                                          τα περιβαλλοντικά δεδομένα προς υποστήριξη των διαχειριστικών μέτρων που πρέπει να λάβουν τα κράτη μέλη για να διασφαλίσουν ότι η έκθεση των υπόγειων υδάτων είναι αμελητέα·

                                          γ)

                                          τη μελέτη υδρόλυσης με σκοπό τη διερεύνηση της φύσης των καταλοίπων σε επεξεργασμένα προϊόντα.

                                    Ο κοινοποιών υποβάλλει στα κράτη μέλη, στην Επιτροπή και στην Αρχή τις εν λόγω πληροφορίες έως τις 31 Δεκεμβρίου 2013.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση επανεξέτασης


title: Εκτελεστικός κανονισμός (ΕΕ) αριθ. 1195/2013 της Επιτροπής, της 22ας Νοεμβρίου 2013 , για την έγκριση της δραστικής ουσίας θειοθειικό αργυρονάτριο, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               26.11.2013

               EL

               Επίσημη Εφημερίδα της Ευρωπαϊκής Ένωσης

               L 315/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1195/2013 ΤΗΣ ΕΠΙΤΡΟΠΉΣ
   της 22ας Νοεμβρίου 2013
   για την έγκριση της δραστικής ουσίας θειοθειικό αργυρονάτριο, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011 πρέπει να εφαρμόζεται η οδηγία 91/414/ΕΟΚ του Συμβουλίου (2), όσον αφορά τη διαδικασία και τους όρους έγκρισης,. Για την ουσία θειοθειικό αργυρονάτριο, που αναφέρεται στην απόφαση 2003/850/ΕΚ της Επιτροπής (3) ως θειοθειικός άργυρος (silver thiosulfate), οι όροι του άρθρου 80 παράγραφος 1 στοιχείο α) του κανονισμού (ΕΚ) αριθ. 1107/2009 πληρούνται από την εν λόγω απόφαση.

               (2)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, οι Κάτω Χώρες έλαβαν στις 27 Ιανουαρίου 2003 αίτηση από την εταιρεία Enhold B.V για την καταχώριση της δραστικής ουσίας θειοθειικό αργυρονάτριο στο παράρτημα I της οδηγίας 91/414/ΕΟΚ. Με την απόφαση 2003/850/ΕΚ επιβεβαιώθηκε ότι ο φάκελος ήταν «πλήρης», κατά την έννοια ότι μπορούσε να θεωρηθεί ότι ικανοποιούσε, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.

               (3)

               Για την εν λόγω δραστική ουσία αξιολογήθηκαν οι επιδράσεις στην ανθρώπινη υγεία, στην υγεία των ζώων και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας 91/414/ΕΟΚ, για τις χρήσεις που προτείνονται από τον αιτούντα. Το κράτος μέλος που είχε οριστεί εισηγητής υπέβαλε σχέδιο έκθεσης αξιολόγησης στις 4 Ιουλίου 2005. Σύμφωνα με το άρθρο 11 παράγραφος 6 του κανονισμού (ΕΕ) αριθ. 188/2011 της Επιτροπής (4), ζητήθηκαν συμπληρωματικές πληροφορίες από τον αιτούντα την 1η Φεβρουαρίου 2012. Η αξιολόγηση των συμπληρωματικών στοιχείων από τις Κάτω Χώρες υποβλήθηκε με τη μορφή επικαιροποιημένου σχεδίου έκθεσης αξιολόγησης τον Νοέμβριο του 2012.

               (4)

               Το σχέδιο έκθεσης αξιολόγησης επανεξετάστηκε από τα κράτη μέλη και την Ευρωπαϊκή Αρχή για την Ασφάλεια των Τροφίμων («η Αρχή»). Η Αρχή υπέβαλε στην Επιτροπή τα συμπεράσματά της σχετικά με την εκτίμηση επικινδυνότητας φυτοφαρμάκων όσον αφορά τη δραστική ουσία θειοθειικό αργυρονάτριο (5) την 1η Μαρτίου 2013. Το σχέδιο έκθεσης αξιολόγησης και τα συμπεράσματα της Αρχής επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 3 Οκτωβρίου 2013 με τη μορφή έκθεσης ανασκόπησης της Επιτροπής για την ουσία θειοθειικό αργυρονάτριο.

               (5)

               Με βάση τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν θειοθειικό αργυρονάτριο μπορεί να αναμένεται ότι, σε γενικές γραμμές, πληρούνται οι απαιτήσεις που προβλέπονται στο άρθρο 5 παράγραφος 1 στοιχεία α) και β) και στο άρθρο 5 παράγραφος 3 της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Επομένως, θεωρείται σκόπιμο να εγκριθεί η ουσία θειοθειικό αργυρονάτριο.

               (6)

               Πριν από την έγκριση θα πρέπει να μεσολαβήσει εύλογο χρονικό διάστημα που θα επιτρέπει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την έγκριση.

               (7)

               Ωστόσο, με την επιφύλαξη των υποχρεώσεων που προβλέπονται στον κανονισμό (ΕΚ) αριθ. 1107/2009 ως συνέπεια της έγκρισης, λαμβανομένης υπόψη της ειδικής κατάστασης που δημιουργήθηκε λόγω της μετάβασης από την οδηγία 91/414/ΕΟΚ στον κανονισμό (ΕΚ) αριθ. 1107/2009, θα πρέπει να εφαρμοστούν τα ακόλουθα. Τα κράτη μέλη θα πρέπει να έχουν στη διάθεσή τους διάστημα έξι μηνών μετά την έγκριση για να επανεξετάσουν τις άδειες φυτοπροστατευτικών προϊόντων που περιέχουν την ουσία θειοθειικό αργυρονάτριο. Τα κράτη μέλη θα πρέπει να τροποποιήσουν, να αντικαταστήσουν ή να ανακαλέσουν, κατά περίπτωση, τις άδειες. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερο διάστημα για την υποβολή και την αξιολόγηση του πλήρους φακέλου του παραρτήματος III, όπως προβλέπεται στην οδηγία 91/414/ΕΟΚ, για κάθε φυτοπροστατευτικό προϊόν και για κάθε προβλεπόμενη χρήση σύμφωνα με τις ενιαίες αρχές.

               (8)

               Η εμπειρία από καταχωρίσεις στο παράρτημα I της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (6) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων αδειών όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαία η αποσαφήνιση των καθηκόντων των κρατών μελών, ιδίως του καθήκοντός τους να επαληθεύουν ότι ο κάτοχος έγκρισης έχει αποδεδειγμένα πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Ωστόσο, η εν λόγω αποσαφήνιση δεν επιβάλλει νέες υποχρεώσεις στα κράτη μέλη ή στους κατόχους αδειών, σε σύγκριση με τις οδηγίες οι οποίες έχουν εκδοθεί μέχρι σήμερα για την τροποποίηση του παραρτήματος I της εν λόγω οδηγίας ή με τους κανονισμούς για την έγκριση δραστικών ουσιών.

               (9)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (7) θα πρέπει να τροποποιηθεί αναλόγως.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία θειοθειικό αργυρονάτριο, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Εκ νέου αξιολόγηση φυτοπροστατευτικών προϊόντων
   1.   Τα κράτη μέλη, σύμφωνα με τον κανονισμό (ΕΚ) αριθ. 1107/2009, τροποποιούν ή ανακαλούν, εφόσον είναι απαραίτητο, τις ισχύουσες άδειες φυτοπροστατευτικών προϊόντων που περιέχουν θειοθειικό αργυρονάτριο ως δραστική ουσία έως τις 31 Οκτωβρίου 2014.
   Έως την ημερομηνία αυτή επαληθεύουν, ιδίως, ότι πληρούνται οι όροι του παραρτήματος I του παρόντος κανονισμού, με εξαίρεση αυτούς του μέρους Β της στήλης που αφορά τους ειδικούς όρους στο εν λόγω παράρτημα, και ότι ο κάτοχος της άδειας διαθέτει φάκελο ή έχει πρόσβαση σε φάκελο που ικανοποιεί τις απαιτήσεις του παραρτήματος II της οδηγίας 91/414/ΕΟΚ, σύμφωνα με τους όρους του άρθρου 13 παράγραφοι 1 έως 4 της εν λόγω οδηγίας και του άρθρου 62 του κανονισμού (ΕΚ) αριθ. 1107/2009.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει θειοθειικό αργυρονάτριο, είτε ως μόνη δραστική ουσία είτε μαζί με άλλες δραστικές ουσίες που έχουν καταχωριστεί στο σύνολό τους στο παράρτημα του εκτελεστικού κανονισμού (ΕΕ) αριθ. 540/2011 έως τις 30 Απριλίου 2014 το αργότερο, τα κράτη μέλη αξιολογούν εκ νέου το προϊόν σύμφωνα με τις ενιαίες αρχές που προβλέπονται στο άρθρο 29 παράγραφος 6 του κανονισμού (ΕΚ) αριθ. 1107/2009, με βάση φάκελο που ικανοποιεί τις απαιτήσεις του παραρτήματος III της οδηγίας 91/414/ΕΟΚ και λαμβάνοντας υπόψη το μέρος B της στήλης σχετικά με τις ειδικές διατάξεις στο παράρτημα I του παρόντος κανονισμού. Με βάση την αξιολόγηση αυτή, εξακριβώνουν κατά πόσον το προϊόν πληροί τους όρους του άρθρου 29 παράγραφος 1 του κανονισμού (ΕΚ) αριθ. 1107/2009.
   Έπειτα από αυτή την εξακρίβωση, τα κράτη μέλη:

               α)

               σε περίπτωση που ένα προϊόν περιέχει θειοθειικό αργυρονάτριο ως μόνη δραστική ουσία, τροποποιούν ή ανακαλούν, κατά περίπτωση, την άδεια έως τις 31 Οκτωβρίου 2015 το αργότερο· ή

               β)

               σε περίπτωση που ένα προϊόν περιέχει θειοθειικό αργυρονάτριο μαζί με άλλες δραστικές ουσίες, τροποποιούν ή ανακαλούν, κατά περίπτωση, την άδεια έως τις 31 Οκτωβρίου 2015 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη νομοθετική πράξη ή πράξεις με τις οποίες καταχωρίστηκε(-αν) η σχετική ουσία ή ουσίες στο παράρτημα I της οδηγίας 91/414/ΕΟΚ, ή εγκρίθηκε(-αν) η (οι) εν λόγω ουσία(-ίες), αν η τελευταία ημερομηνία είναι μεταγενέστερη.

         Άρθρο 3
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 4
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαΐου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (3)  Απόφαση 2003/850/ΕΚ της Επιτροπής, της 4ης Δεκεμβρίου 2003, με την οποία αναγνωρίζεται, καταρχήν, η πληρότητα του φακέλου που υπεβλήθη για λεπτομερή εξέταση με σκοπό την ενδεχόμενη καταχώρηση της ουσίας BAS 670H και της ουσίας θειοθειικός άργυρος (silver thiosulphate) στο παράρτημα I της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (ΕΕ L 322 της 9.12.2003, σ. 28).

      (4)  Κανονισμός (ΕΕ) αριθ. 188/2011 της Επιτροπής, της 25ης Φεβρουαρίου 2011, για τη θέσπιση λεπτομερών κανόνων σχετικά με την εφαρμογή της οδηγίας 91/414/ΕΟΚ του Συμβουλίου όσον αφορά τη διαδικασία αξιολόγησης των δραστικών ουσιών που δεν κυκλοφορούσαν στην αγορά δύο έτη μετά την ημερομηνία κοινοποίησης της εν λόγω οδηγίας (ΕΕ L 53 της 26.2.2011, σ. 51).

      (5)  EFSA Journal (2013)· 11(3):3136. Διαθέσιμο στην ηλεκτρονική διεύθυνση: www.efsa.europa.eu.

      (6)  Κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (ΕΕ L 366 της 15.12.1992, σ. 10).

      (7)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικοί όροι

                  Θειοθειικό αργυρονάτριο
                  Δεν έχει χορηγηθεί Αριθ. CAS:
                  Αριθ. CIPAC 762

                  Άνευ αντικειμένου

                  ≥ 10,0 g Ag/kg
                  Εκφρασμένο ως άργυρος (Ag)

                  1η Μαΐου 2014

                  30 Απριλίου 2024

                  ΜΕΡΟΣ Α
                  Επιτρέπονται μόνο χρήσεις σε εσωτερικούς χώρους σε μη εδώδιμες καλλιέργειες.
                  ΜΕΡΟΣ Β
                  Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία θειοθειικό αργυρονάτριο, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 3 Οκτωβρίου 2013.
                  Σε αυτή τη γενική αξιολόγηση, τα κράτη μέλη δίνουν ιδιαίτερη προσοχή:

                              α)

                              στην προστασία των χειριστών και των εργαζομένων·

                              β)

                              στον περιορισμό της πιθανής απελευθέρωσης ιόντων αργύρου με τη διάθεση χρησιμοποιηθέντων διαλυμάτων·

                              γ)

                              στον κίνδυνο για επίγεια σπονδυλωτά και ασπόνδυλα του εδάφους από τη χρήση της ιλύος καθαρισμού λυμάτων στη γεωργία.

                        Οι όροι χρήσης περιλαμβάνουν, κατά περίπτωση, μέτρα μετριασμού του κινδύνου.

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «63

                     Θειοθειικό αργυρονάτριο
                     Δεν έχει χορηγηθεί Αριθ. CAS:
                     Αριθ. CIPAC 762

                     Άνευ αντικειμένου

                     ≥ 10,0 g Ag/kg
                     Εκφρασμένο ως άργυρος (Ag)

                     1η Μαΐου 2014

                     30 Απριλίου 2024

                     ΜΕΡΟΣ Α
                     Επιτρέπονται μόνο χρήσεις σε εσωτερικούς χώρους σε μη εδώδιμες καλλιέργειες.
                     ΜΕΡΟΣ Β
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία θειοθειικό αργυρονάτριο, και ιδίως τα προσαρτήματα I και II αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 3 Οκτωβρίου 2013.
                     Σε αυτή τη γενική αξιολόγηση, τα κράτη μέλη δίνουν ιδιαίτερη προσοχή:

                                 α)

                                 στην προστασία των χειριστών και των εργαζομένων·

                                 β)

                                 στον περιορισμό της πιθανής απελευθέρωσης ιόντων αργύρου με τη διάθεση χρησιμοποιηθέντων διαλυμάτων·

                                 γ)

                                 στον κίνδυνο για επίγεια σπονδυλωτά και ασπόνδυλα του εδάφους από τη χρήση της ιλύος καθαρισμού λυμάτων στη γεωργία.

                           Οι όροι χρήσης περιλαμβάνουν την εφαρμογή μέτρων μετριασμού του κινδύνου, κατά περίπτωση».

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.


title: Εκτελεστικός κανονισμός (ΕΕ) αριθ. 190/2013 της Επιτροπής, της 5ης Μαρτίου 2013 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας υποχλωριώδες νάτριο  Κείμενο που παρουσιάζει ενδιαφέρον για τον ΕΟΧ

text:
               6.3.2013

               EL

               Επίσημη Εφημερίδα της Ευρωπαϊκής Ένωσης

               L 62/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 190/2013 ΤΗΣ ΕΠΙΤΡΟΠΉΣ
   της 5ης Μαρτίου 2013
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας υποχλωριώδες νάτριο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 στοιχείο γ),
   Εκτιμώντας τα ακόλουθα:

               (1)

               Η δραστική ουσία υποχλωριώδες νάτριο είχε συμπεριληφθεί στο παράρτημα I της οδηγίας 91/414/ΕΟΚ του Συμβουλίου (2) με την οδηγία 2008/127/ΕΚ της Επιτροπής (3) σύμφωνα με τη διαδικασία που προβλέπεται στο άρθρο 24β του κανονισμού (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (4). Μετά την αντικατάσταση της οδηγίας 91/414/ΕΟΚ από τον κανονισμό (ΕΚ) αριθ. 1107/2009, η εν λόγω ουσία θεωρείται εγκεκριμένη δυνάμει του εν λόγω κανονισμού και περιλαμβάνεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (5).

               (2)

               Σύμφωνα με το άρθρο 25α του κανονισμού (ΕΚ) αριθ. 2229/2004, η Ευρωπαϊκή Αρχή για την Ασφάλεια των Τροφίμων, στο εξής «η Αρχή», υπέβαλε στην Επιτροπή τη γνώμη της σχετικά με το σχέδιο της έκθεσης επανεξέτασης για το υποχλωριώδες νάτριο (6) στις 25 Ιουνίου 2012. Η Αρχή γνωστοποίησε την άποψή της για το υποχλωριώδες νάτριο στον κοινοποιούντα. Η Επιτροπή την κάλεσε να υποβάλει παρατηρήσεις σχετικά με το σχέδιο έκθεσης ανασκόπησης για το υποχλωριώδες νάτριο. Το σχέδιο έκθεσης επανεξέτασης και τα συμπεράσματα της Αρχής μελετήθηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν την 1η Φεβρουαρίου 2013 με τη μορφή έκθεσης επανεξέτασης της Επιτροπής για την ουσία υποχλωριώδες νάτριο.

               (3)

               Έχει επιβεβαιωθεί ότι η δραστική ουσία υποχλωριώδες νάτριο θα πρέπει να θεωρηθεί ότι έχει εγκριθεί δυνάμει του κανονισμού (ΕΚ) αριθ. 1107/2009.

               (4)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να τροποποιηθούν οι όροι έγκρισης της ουσίας υποχλωριώδες νάτριο. Παρά τα πλήρη στοιχεία για το υποχλωριώδες νάτριο ως βασικό αγαθό που διατίθεται ευρέως, η εκτίμηση της έκθεσης των χειριστών, των εργαζομένων και των επιφανειακών υδάτων δεν ήταν δυνατόν να ολοκληρωθεί λαμβάνοντας μόνον υπόψη τα στοιχεία που προσκόμισε ο κοινοποιών. Συνεπώς, είναι σκόπιμο να περιοριστούν οι άδειες για χρήσεις σε εσωτερικούς χώρους και να εισαχθούν ορισμένες νέες διατάξεις για τα κράτη μέλη που χορηγούν άδειες για φυτοπροστατευτικά προϊόντα που περιέχουν υποχλωριώδες νάτριο.

               (5)

               Επομένως, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (6)

               Θα πρέπει να δοθεί μια εύλογη χρονική περίοδος πριν από την εφαρμογή του παρόντος κανονισμού για να μπορέσουν τα κράτη μέλη, οι κοινοποιούντες και οι κάτοχοι αδειών κυκλοφορίας φυτοπροστατευτικών προϊόντων να ανταποκριθούν στις απαιτήσεις που προκύπτουν από την τροποποίηση των όρων έγκρισης.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 344 της 20.12.2008, σ. 89.

      (4)  ΕΕ L 379 της 24.12.2004, σ. 13.

      (5)  ΕΕ L 153 της 11.6.2011, σ. 1.

      (6)  Ευρωπαϊκή Αρχή για την Ασφάλεια των Τροφίμων· Συμπεράσματα σχετικά με την επιστημονική επανεξέταση της εκτίμησης επικινδυνότητας φυτοπροστατευτικών προϊόντων όσον αφορά τη δραστική ουσία υποχλωριώδες νάτριο. Δελτίο ΕFSA 2012 10(7):2796. [40 σελ.] doi:10.2903/j.efsa.2012.2796. Διατίθεται στο διαδίκτυο: www.efsa.europa.eu/efsajournal

      ΠΑΡΑΡΤΗΜΑ
      Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 254 για τη δραστική ουσία υποχλωριώδες νάτριο αντικαθίσταται από το ακόλουθο κείμενο:

                     Αριθ.

                     Κοινή ονομασία Αριθμός ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «254

                     Υποχλωριώδες νάτριο
                     Αριθ. CAS: 7681-52-9
                     CIPAC: 848

                     Υποχλωριώδες νάτριο

                     Υποχλωριώδες νάτριο: 105 g/kg-126 g/kg (122 g/L-151 g/L) συμπύκνωμα τεχνικής καθαρότητας
                     10-12 % (w/w) εκφρασμένο ως χλωρίνη

                     1η Σεπτεμβρίου 2009

                     31 Αυγούστου 2019

                     ΜΕΡΟΣ A
                     Επιτρέπεται να χρησιμοποιείται μόνον ως απολυμαντικό για εσωτερική χρήση.
                     ΜΕΡΟΣ B
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το υποχλωριώδες νάτριο (SANCO/2988/2008), και ιδίως τα προσαρτήματα I και ΙΙ αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων την 1η Φεβρουαρίου 2013.
                     Σε αυτή τη γενική αξιολόγηση, τα κράτη μέλη δίνουν ιδιαίτερη προσοχή:

                                 α)

                                 στον κίνδυνο για τους χειριστές και τους εργαζομένους·

                                 β)

                                 η έκθεση των εδαφών στο υποχλωριώδες νάτριο και τα προϊόντα αντίδρασής του μέσω της χρήσης επεξεργασμένης κομπόστας εδάφους θα πρέπει να αποφεύγεται σε γαίες βιολογικής καλλιέργειας.

                           Οι όροι χρήσης θα πρέπει να περιλαμβάνουν την εφαρμογή μέτρων άμβλυνσης του κινδύνου, όπου χρειάζεται.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.


title: Εκτελεστικός κανονισμός (ΕΕ) αριθ. 1116/2012 της Επιτροπής, της 28ης Νοεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               29.11.2012

               EL

               Επίσημη Εφημερίδα της Ευρωπαϊκής Ένωσης

               L 329/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1116/2012 ΤΗΣ ΕΠΙΤΡΟΠΉΣ
   της 28ης Νοεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  50,7

                  MA

                  53,2

                  MK

                  37,4

                  TN

                  74,5

                  TR

                  64,0

                  ZZ

                  56,0

                  0707 00 05

                  AL

                  70,7

                  MA

                  141,4

                  MK

                  58,4

                  TR

                  93,7

                  ZZ

                  91,1

                  0709 93 10

                  MA

                  90,7

                  TR

                  88,8

                  ZZ

                  89,8

                  0805 20 10

                  MA

                  78,6

                  ZZ

                  78,6

                  0805 20 30, 0805 20 50, 0805 20 70, 0805 20 90

                  CN

                  70,9

                  HR

                  45,0

                  TR

                  84,5

                  ZZ

                  66,8

                  0805 50 10

                  AR

                  68,7

                  TR

                  78,4

                  ZZ

                  73,6

                  0808 10 80

                  MK

                  38,5

                  NZ

                  138,3

                  US

                  182,4

                  ZA

                  88,7

                  ZZ

                  112,0

                  0808 30 90

                  CN

                  66,2

                  TR

                  116,3

                  ZZ

                  91,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) αριθ. 154/2014 της Επιτροπής, της 19ης Φεβρουαρίου 2014 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας εκχύλισμα τεϊόδεντρου  Κείμενο που παρουσιάζει ενδιαφέρον για τον ΕΟΧ

text:
               20.2.2014

               EL

               Επίσημη Εφημερίδα της Ευρωπαϊκής Ένωσης

               L 50/7

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 154/2014 ΤΗΣ ΕΠΙΤΡΟΠΉΣ

   της 19ης Φεβρουαρίου 2014
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας εκχύλισμα τεϊόδεντρου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 στοιχείο γ) και το άρθρο 78 παράγραφος 2,
   Εκτιμώντας τα ακόλουθα:

               (1)

               Η δραστική ουσία εκχύλισμα τεϊόδεντρου συμπεριελήφθη στο παράρτημα I της οδηγίας 91/414/ΕΟΚ του Συμβουλίου (2) με την οδηγία 2008/127/ΕΚ της Επιτροπής (3) σύμφωνα με τη διαδικασία που προβλέπεται στο άρθρο 24β του κανονισμού (ΕΚ) αριθ. 2229/2004 της Επιτροπής (4). Με την αντικατάσταση της οδηγίας 91/414/ΕΟΚ από τον κανονισμό (ΕΚ) αριθ. 1107/2009, η εν λόγω ουσία θεωρείται ότι έχει εγκριθεί βάσει του κανονισμού αυτού και αναφέρεται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (5).

               (2)

               Σύμφωνα με το άρθρο 25α του κανονισμού (ΕΚ) αριθ. 2229/2004, η Ευρωπαϊκή Αρχή για την Ασφάλεια των Τροφίμων, εφεξής «η Αρχή», υπέβαλε στην Επιτροπή τη γνώμη της σχετικά με το σχέδιο έκθεσης ανασκόπησης για το εκχύλισμα τεϊόδεντρου (6) στις 16 Δεκεμβρίου 2011. Η Αρχή γνωστοποίησε τις απόψεις της για το εκχύλισμα τεϊόδεντρου στον κοινοποιούντα. Η Επιτροπή κάλεσε την Αρχή να υποβάλει παρατηρήσεις σχετικά με το σχέδιο έκθεσης ανασκόπησης για το εκχύλισμα τεϊόδεντρου. Το σχέδιο έκθεσης ανασκόπησης και η γνώμη της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 13 Δεκεμβρίου 2013 με τη μορφή έκθεσης ανασκόπησης της Επιτροπής για το εκχύλισμα τεϊόδεντρου.

               (3)

               Επιβεβαιώνεται ότι η δραστική ουσία εκχύλισμα τεϊόδεντρου πρέπει να θεωρείται ότι έχει εγκριθεί βάσει του κανονισμού (ΕΚ) αριθ. 1107/2009.

               (4)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να τροποποιηθούν οι όροι έγκρισης. Είναι, ιδίως, σκόπιμο να ζητηθούν περαιτέρω επιβεβαιωτικές πληροφορίες.

               (5)

               Συνεπώς, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.

               (6)

               Θα πρέπει να δοθεί επαρκής χρόνος στα κράτη μέλη για την τροποποίηση ή την ανάκληση των αδειών για τα φυτοπροστατευτικά προϊόντα που περιέχουν εκχύλισμα τεϊόδεντρου.

               (7)

               Για τα φυτοπροστατευτικά προϊόντα που περιέχουν εκχύλισμα τεϊόδεντρου, στις περιπτώσεις που τα κράτη μέλη χορηγούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος λήγει το αργότερο 18 μήνες από την ημερομηνία έναρξης ισχύος του παρόντος κανονισμού.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 540/2011
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μεταβατικά μέτρα
   Σύμφωνα με τον κανονισμό (ΕΚ) αριθ. 1107/2009, τα κράτη μέλη τροποποιούν ή ανακαλούν, κατά περίπτωση, τις ισχύουσες άδειες κυκλοφορίας φυτοπροστατευτικών προϊόντων που περιέχουν εκχύλισμα τεϊόδεντρου ως δραστική ουσία έως τις 12 Σεπτεμβρίου 2014.
   Άρθρο 3
   Περίοδος χάριτος
   Τυχόν περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο στις 12 Σεπτεμβρίου 2015.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

      (3)  Οδηγία 2008/127/ΕΚ της Επιτροπής, της 18ης Δεκεμβρίου 2008, για την τροποποίηση της οδηγίας 91/414/ΕΟΚ του Συμβουλίου ώστε να συμπεριληφθούν διάφορες δραστικές ουσίες (ΕΕ L 344 της 20.12.2008, σ. 89).

      (4)  Κανονισμός (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (ΕΕ L 379 της 24.12.2004, σ. 13).

      (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      (6)  Συμπεράσματα σχετικά με την επιστημονική ανασκόπηση της εκτίμησης της επικινδυνότητας φυτοπροστατευτικών προϊόντων όσον αφορά τη δραστική ουσία εκχύλισμα τεϊόδεντρου, EFSA Journal 2012· 10(2):2542. Διατίθεται στον δικτυακό τόπο: www.efsa.europa.eu/efsajournal.htm

      ΠΑΡΑΡΤΗΜΑ
      Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 228 για τη δραστική ουσία εκχύλισμα τεϊόδεντρου αντικαθίσταται από το ακόλουθο κείμενο:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικοί όροι

                     «228

                     Εκχύλισμα τεϊόδεντρου
                     Αριθ. CAS: Έλαιο τεϊόδεντρου 68647-73-4
                     Κύρια συστατικά:

                                 τερπινένιο-4-ol 562-74-3

                                 γ-τερπινένιο 99-85-4

                                 α-τερπινένιο 99-86-5

                                 1,8-κινεόλη 470-82-6

                           Αριθ. CIPAC: 914

                     Το έλαιο τεϊόδεντρου είναι ένα σύμπλοκο μείγμα χημικών ουσιών.

                                 Κύρια συστατικά:

                                             τερπινένιο-4-ol ≥ 300 g/kg

                                             γ-τερπινένιο ≥ 100 g/kg

                                             α-τερπινένιο ≥ 50 g/kg

                                             1,8-κινεόλη ≥ 1 g/kg

                                 Σημαντική πρόσμειξη:
                                 μεθυλευγενόλη: κατ’ ανώτατο όριο 1 g/kg του τεχνικού υλικού

                     1 Σεπτεμβρίου 2009

                     31 Αυγούστου 2019

                     ΜΕΡΟΣ Α
                     Επιτρέπεται να χρησιμοποιείται μόνον ως μυκητοκτόνο σε θερμοκήπια.
                     ΜΕΡΟΣ Β
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το εκχύλισμα τεϊόδεντρου (SANCO/2609/2008 τελικό), και ιδίως τα προσαρτήματα I και ΙΙ αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 13 Δεκεμβρίου 2013.
                     Κατά τη συνολική αξιολόγηση, τα κράτη μέλη δίνουν ιδιαίτερη προσοχή:

                                 —

                                 στην προστασία των χειριστών και των εργαζομένων, εξασφαλίζοντας ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας, όπου χρειάζεται·

                                 —

                                 στην προστασία των υπόγειων υδάτων, όταν η ουσία χρησιμοποιείται σε περιοχές με ευαίσθητα εδαφικά και/ή κλιματικά χαρακτηριστικά·

                                 —

                                 στην προστασία των επιφανειακών υδάτων και των υδρόβιων οργανισμών·

                                 —

                                 στην προστασία των μελισσών, των μη στοχευόμενων αρθροπόδων, των γαιοσκωλήκων των μη στοχευόμενων μικροοργανισμών και μακροοργανισμών.

                           Οι όροι χρήσης περιλαμβάνουν, κατά περίπτωση, μέτρα άμβλυνσης του κινδύνου.
                     Ο κοινοποιών υποβάλλει επιβεβαιωτικές πληροφορίες σχετικά με:

                                 α)

                                 τον φυτικό μεταβολισμό και την έκθεση των καταναλωτών·

                                 β)

                                 την τοξικότητα των ουσιών που συνιστούν το εκχύλισμα και τη σημασία των πιθανών προσμείξεων εκτός της μεθυλευγενόλης·

                                 γ)

                                 την έκθεση των υπόγειων υδάτων για τα λιγότερο απορροφούμενα συστατικά του εκχυλίσματος και για ενδεχόμενα προϊόντα μετατροπής του εδάφους·

                                 δ)

                                 τις επιδράσεις σε βιολογικές μεθόδους επεξεργασίας λυμάτων.

                           Ο κοινοποιών υποβάλλει στην Επιτροπή, στα κράτη μέλη και στην Αρχή τις εν λόγω πληροφορίες έως τις 30 Απριλίου 2016 το αργότερο.»

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στη σχετική έκθεση ανασκόπησης.


title: Εκτελεστικός κανονισμός (ΕΕ) αριθ. 916/2014 της Επιτροπής, της 22ας Αυγούστου 2014 , για την έγκριση της βασικής ουσίας σακχαρόζης, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής  Κείμενο που παρουσιάζει ενδιαφέρον για τον ΕΟΧ

text:
               23.8.2014

               EL

               Επίσημη Εφημερίδα της Ευρωπαϊκής Ένωσης

               L 251/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 916/2014 ΤΗΣ ΕΠΙΤΡΟΠΉΣ
   της 22ας Αυγούστου 2014
   για την έγκριση της βασικής ουσίας σακχαρόζης, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 23 παράγραφος 5 σε συνδυασμό με το άρθρο 13 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 23 παράγραφος 3 του κανονισμού (ΕΚ) αριθ. 1107/2009, η Επιτροπή έλαβε, στις 24 Απριλίου 2013, αίτηση από το ITAB για την έγκριση της σακχαρόζης ως βασικής ουσίας. Η αίτηση αυτή συνοδευόταν από τις πληροφορίες που απαιτούνται σύμφωνα με το άρθρο 23 παράγραφος 3 δεύτερο εδάφιο.

               (2)

               Η Επιτροπή ζήτησε επιστημονική βοήθεια από την Ευρωπαϊκή Αρχή για την Ασφάλεια των Τροφίμων (εφεξής «η Αρχή»). Στις 12 Ιουνίου 2014 η Αρχή υπέβαλε στην Επιτροπή τεχνική έκθεση σχετικά με την εν λόγω ουσία (2). Στις 11 Ιουλίου 2014 η Επιτροπή υπέβαλε στη μόνιμη επιτροπή φυτών, ζώων, τροφίμων και ζωοτροφών την έκθεση επανεξέτασης (3) και την πρόταση του παρόντος κανονισμού σχετικά με την έγκριση της σακχαρόζης.

               (3)

               Από την τεκμηρίωση που υποβλήθηκε από τον αιτούντα προκύπτει ότι η σακχαρόζη πληροί τα κριτήρια του ορισμού των τροφίμων δυνάμει του άρθρου 2 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4). Επιπλέον, δεν χρησιμοποιείται κυρίως για σκοπούς φυτοπροστασίας, αλλά παρ' όλα αυτά είναι χρήσιμη για την προστασία των φυτών σε προϊόν που αποτελείται από την ουσία και νερό. Κατά συνέπεια, πρέπει να θεωρείται βασική ουσία.

               (4)

               Από τις εξετάσεις που πραγματοποιήθηκαν διαπιστώθηκε ότι η σακχαρόζη μπορεί να αναμένεται ότι πληροί, σε γενικές γραμμές, τις απαιτήσεις του άρθρου 23 του κανονισμού (ΕΚ) αριθ. 1107/2009, ιδίως όσον αφορά τις χρήσεις που εξετάστηκαν και παρουσιάστηκαν λεπτομερώς στην έκθεση επανεξέτασης της Επιτροπής. Συνεπώς, κρίνεται σκόπιμο να εγκριθεί η σακχαρόζη ως βασική ουσία.

               (5)

               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο, ωστόσο, να συμπεριληφθούν ορισμένοι όροι για την έγκριση, οι οποίοι αναφέρονται λεπτομερώς στο παράρτημα I του παρόντος κανονισμού.

               (6)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (5) θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση βασικής ουσίας
   Η ουσία σακχαρόζη, όπως καθορίζεται στο παράρτημα I, εγκρίνεται σύμφωνα με τους όρους που καθορίζονται στο εν λόγω παράρτημα.
   Άρθρο 2
   Τροποποιήσεις του εκτελεστικού κανονισμού (ΕΕ) αριθ. 540/2011
   Το μέρος Γ του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  Αποτέλεσμα των διαβουλεύσεων με τα κράτη μέλη και την Αρχή σχετικά με την αίτηση για τη βασική ουσία σακχαρόζη και συμπεράσματα που έχουν συναχθεί από την EFSA για τα συγκεκριμένα σημεία που εθίγησαν· 2014:EN-616, 27 σελίδες.

      (3)  http://ec.europa.eu/sanco_pesticides/public/?event=homepage

      (4)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

      (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία κατά IUPAC

                  Καθαρότητα (1)

                  Ημερομηνία έγκρισης

                  Ειδικοί όροι

                  Σακχαρόζη
                  Αριθ. CAS: 57-50-1

                  α-D-γλυκοπυρανοζυλο-(1→2)-β-D-φρουκτοφουρανοζίτης ή β-D-φρουκτοπυρανοζυλο-(2→1)-α-D-γλυκοπυρανοζίτης

                  Κατάλληλα για τρόφιμα

                  1η Ιανουαρίου 2015

                  Εγκρίνονται μόνον οι χρήσεις ως βασικής ουσίας με την ιδιότητα του ενεργοποιητή των φυσικών μηχανισμών άμυνας της καλλιέργειας.
                  Η σακχαρόζη χρησιμοποιείται σύμφωνα με τους ειδικούς όρους που περιλαμβάνονται στα συμπεράσματα της έκθεσης επανεξέτασης για τη σακχαρόζη (SANCO/11406/2014), και ιδίως στα προσαρτήματα I και ΙΙ, όπως οριστικοποιήθηκε στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 11 Ιουλίου 2014.

         (1)  Περαιτέρω λεπτομέρειες σχετικά με την ταυτότητα, τις προδιαγραφές και τον τρόπο χρήσης της δραστικής ουσίας δίνονται στην έκθεση επανεξέτασης.

      ΠΑΡΑΡΤΗΜΑ II
      Στο μέρος Γ του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη καταχώριση:

                     Αριθμός

                     Κοινή ονομασία, αριθμοί ταυτοποίησης

                     Ονομασία κατά IUPAC

                     Καθαρότητα (1)

                     Ημερομηνία έγκρισης

                     Ειδικοί όροι

                     «3

                     Σακχαρόζη
                     Αριθ. CAS: 57-50-1

                     α-D-γλυκοπυρανοζυλο-(1→2)-β-D-φρουκτοφουρανοζίτης ή β-D-φρουκτοπυρανοζυλο-(2→1)-α-D-γλυκοπυρανοζίτης

                     Κατάλληλα για τρόφιμα

                     1η Ιανουαρίου 2015

                     Εγκρίνονται μόνον οι χρήσεις ως βασικής ουσίας με την ιδιότητα του ενεργοποιητή των φυσικών μηχανισμών άμυνας της καλλιέργειας.
                     Η σακχαρόζη χρησιμοποιείται σύμφωνα με τους ειδικούς όρους που περιλαμβάνονται στα συμπεράσματα της έκθεσης επανεξέτασης για τη σακχαρόζη (SANCO/11406/2014) και ιδίως στα προσαρτήματα I και ΙΙ, όπως οριστικοποιήθηκε στο πλαίσιο της μόνιμης επιτροπής φυτών, ζώων, τροφίμων και ζωοτροφών στις 11 Ιουλίου 2014.»

         (1)  Περαιτέρω λεπτομέρειες σχετικά με την ταυτότητα, τις προδιαγραφές και τον τρόπο χρήσης της δραστικής ουσίας δίνονται στην έκθεση επανεξέτασης.